Надзея Irdorath: Кліп будзе дзікім і містычным. Ён, натуральна, зроблены ў фэнтэзі-стылі, але вельмі прыемна, што асновай ўсё ж паслужыла беларуская тэма. Кліп здымаўся ў розных лакацыях тры разы з прамежкамі прыкладна ў месяц: першы раз, калі было настолькі цёпла, што мы ў цішотках маглі хадзіць, другі раз было неверагодна сыра і вільготна, а трэці раз быў мароз. Мы вельмі адказна падышлі да выбару месца, вырабу дэкарацый, во нават надвор’е падлаўлівалі! Нам пашчасьціла адшукаць выдатных рэжысёра і аператара Аляксандра Бакаўца і Мішу Кашкана, якія натхніліся і працавалі не адбіваючы грошы, а тварылі, а калі такія таленавітыя людзі пачынаюць тварыць, можна верыць, што ўсё будзе не інакш як цудоўна. Кожны кадр на раскадроўцы быў парярэдне намаляваны у альбоме. Усё атрымалася так, як мы нават ня марылі! Шмат дапамагалі нам людзі і з грымам, і з каскадзёрскімі трукамі (так-так, яны ў кліпе таксама будуць!), і па тэхнічнай частцы… Карацей, гэта будзе містыкана тэматыку беларускага фальклору, але чыстай вады вар’яцтва. Калі нічога ня зьменіцца, то гатовы кліп пабачыць сьвет ужо ў студзені. Насьця Quende: Зусім нядаўна ты вярнулася з Эўропы, адкуль, пішуць, прывезла новыя ўражаньні, веды і досьвед. Распавядзі чытачам, дзе канкрэтна ты была, зь якой нагоды і чым там займалася?